CELEX: 62011TN0473
Language: et
Date: 2011-08-30 00:00:00
Title: Kohtuasi T-473/11: 30. augustil 2011 esitatud hagi — Longevity Health Products versus Siseturu Ühtlustamise Amet — Weleda Trademark (MENOCHRON)

22.10.2011   
            
            
               ET
            
            
               Euroopa Liidu Teataja
            
            
               C 311/45
            
         30. augustil 2011 esitatud hagi — Longevity Health Products versus Siseturu Ühtlustamise Amet — Weleda Trademark (MENOCHRON)
   (Kohtuasi T-473/11)
   2011/C 311/84
   Hagiavalduse keel: saksa
   
      Pooled
   
   
      Hageja: Longevity Health Products, Inc. (Nassau, Bahama) (esindaja: advokaat J. Korab)
   
      Kostja: Siseturu Ühtlustamise Amet (kaubamärgid ja tööstusdisainilahendused)
   
      Teine menetluspool apellatsioonikojas: Weleda Trademark AG (Arlesheim, Šveits)
   
      Nõuded
   
   Hageja palub Üldkohtul:
   
               —
            
            
               tunnistada äriühingu Longevity Health Products, Inc. hagi vastuvõetavaks;
            
         
               —
            
            
               tühistada Siseturu Ühtlustamise Ameti (kaubamärgid ja tööstusdisainilahendused) neljanda apellatsioonikoja 6. juuli 2011. aasta (asi R 2345/2010-4) otsus ja jätta rahuldamata Weleda Trademark AG poolt ühenduse kaubamärgi registreerimistaotluse CTM 005050752 vastu esitatud vastulause, ja
            
         
               —
            
            
               mõista kohtukulud välja ühtlustamisametilt.
            
         
      Väited ja peamised argumendid
   
   
      Ühenduse kaubamärgi taotleja: hageja.
   
      Asjaomane ühenduse kaubamärk: sõnamärk „MENOCHRON” kaupadele ja teenustele klassides 3, 5 ja 35.
   
      Vastulause aluseks oleva kaubamärgi või tähise omanik: Weleda Trademark AG.
   
      Vastulause aluseks olev kaubamärk või tähis: sõnamärk „MENODORON” kaupadele ja teenustele klassides 3, 5 ja 44.
   
      Vastulausete osakonna otsus: rahuldada vastulause.
   
      Apellatsioonikoja otsus: jätta kaebus rahuldamata.
   
      Väited: Määruse nr 207/2009 (1) artikli 8 rikkumine, kuna vastandatud kaubamärkide vahel puudub segiajamise tõenäosus.
   
      (1)  Nõukogu 26. veebruari 2009. aasta määrus (EÜ) nr 207/2009 ühenduse kaubamärgi kohta (ELT L 78, lk 1).